Els alumnes de l’EASD exposen a Burjassot la seua “Entre Acto”
2025-07-24

La Sala d’Exposicions de la Casa de Cultura albergarà, del 7 al 17 de maig, una nova exposició que arriba a Burjassot de la mà de l’Escola d’Art i Superior de Disseny de València (EASD). La mostra s’ha convertit en una cita anual amb els treballs de l’alumnat de l’EASD que, al costat dels seus professors, ha trobat a Burjassot, un espai ideal per a mostrar al públic les seues creacions. En aquesta ocasió, els qui exposen són els alumnes de l’especialitat de Fotografia i Creació Audiovisual, que mostraran els seus treballs fi de títol.

L’exposició, que s’inaugurarà el dimarts 7 de maig, a les 19h, té per títol “Entre Acto” i inclou els projectes fotogràfics d’Ana M. Gorostiza (Marina Beach); Elena Conejero (37°25´17´´N 141°01´57´´E La estampa atómica de Espanya); Ginebra Vilar (Generación Y); María Blázquez (No Pain); Pedro Jareño (Another Laponia) i Sonia Guillem (Plast). Es tracta dels alumnes pertanyents a la promoció 2017-2018.